《念奴娇 新店见亡友许金桥题壁诗》
清代·黄燮清

晓星疏朗，送荒寒行色，五更羁旅。野店啼鸦如唤我，留看故人诗句。

茧剩零丝，蠹馀残墨，浪说纱笼护。旗亭冷落，翠鬟尊酒谁赌。

堪叹逝水流年，浮云小劫，容易芳华暮。赢得天涯知己泪，痛哭招魂何处。

已矣功名，悲哉身世，弹指成今古。星星文采，一般都化尘土。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。